  Майя Бывальцева Удмуртиын 1-4 классъёсын дышетскисьёсты пӧсь сиёнэн сюдон понна арлы быдэ 830 миллион манет кулэ. Со сярысь 28-тӥ толшоре элькунысь Кун Кенешын Депутатлэн нуналаз Росси азьмуртлэн Владимир Путинлэн вазиськонэз пумысен кенешонын улосвылысь дышетонъя но тодосъя министр Светлана Болотникова ивортӥз. Удмуртиын пӧсь сиёнэн сюдон ласянь югдур умой, нырысь ик «Детское школьное питание» подпрограммалы яке «Школьное молоко» программалы луыса. Программаез утемен валче гурт ёросъёсын 1-4 классъёсын дышетскись 30 сюрлэсь трос пиналъёс пӧсь сиён басьто – со йӧлын ӝук, чай но нянь Светлана Болотникова, Удмуртиысь дышетонъя но тодосъя министрСо сяна, дунтэк пӧсь сиён сёто ёрмыса улӥсь трос нылпиё семьяосысь 1 сюрс 363 дышетскисьёслы, ёрмыса улӥсь семьяосысь 1 сюрс 300 пиналъёслы, ляб тазалыко 2 сюрс 600 дышетскисьёслы. Та дыре 50 сюрслэсь трос пиналъёс школаын одӥг пол дунтэк сиськыны быгато. Таяз арын 1-тӥ куарусёнысен 83 сюрслэсь трос дышетскисьёсты дунтэк сюдозы Кат кутымтэ на. Ӵектослы коньдон куинь интыысь вуиз: федерал, улосвыл но муниципал коньдэтъёсысь. Федерация 81 процентсэ коньдонэз сётыны быгатоз, элькунлэсь 157 миллион манет кулэ луоз. Али ми валаны кулэ, кызьы кар школаосын пӧсь сиёнэн сюдонэз радъяны. Та дырозь пиналъёслы пыжиськем но йӧл сёто вал. Дышетскисьёс трос. Ваньзэсты соосты ӝӧк сьӧры пуктоно, сиськонниосы оборудование кулэ Татьяна Ишматова, Кун Кенешысь тодосъя, дышетонъя, лулчеберетъя, йӧскалык но егитъёсын ужан политикая но спортъя ялан ужась ӧрилэн кивалтӥсез2013-тӥ арозь элькунын сиськонниосты тупатъяны коньдон висъяллязы, нош али сюдонэз радъясьёс асьсэос коньдон шедьтыны кулэ. Но азьвылгес Удмуртилэн тӧроез Александр Бречлов школаосысь сиськонниосты выльдыны 100 миллион манет пала коньдон висъялозы шуыса вераз. 1-тӥ куарусёнлы элькунысь ваньмыз школаос покчи классъёсын вань дышетскисьёслы пӧсь сиён сётыны дась луозы.  Тегъёс: Ижкар Удмуртия пиналъёс ТатьянаИшматова сиён-юонъёс СветланаБолотникова  